களியன்

களியன் [Common pochard (Aythya ferina)] என்பது பன்னாட்டு இயற்கைப் பாதுகாப்புச் சங்கத்தால் அழிவாய்ப்பு இனம் [VU] என்று பட்டியலிடப்பட்ட ஒரு முக்குளிக்கும் வகை வாத்து.

 உடலமைப்பும் கள இயல்புகளும்   

 உடலமைப்பு   
ஆண் வாத்து:  அடர் செம்பழுப்பு நிறத் தலை, அலகில் நீலப்பட்டை; சாம்பல் நிற உடலும் கருப்பு மார்பும் கொண்டது.

பெண் வாத்து: கன்னமும் பக்கவாட்டுப் (விலாப்) பகுதியும் வெளிர் நிறம்

பொதுவான இயல்புகள்: முக்கோண வடிவத் தலை; பறக்கும்போது மேல் இறக்கையில் அடர்ந்த ஓரத்துடன் கூடிய மங்கலான பட்டை தெரியும். நீளம் 45 cm இருக்கும்கிரேவால் மற்றும் பலர் (2018). A Pictorial Field Guide to the Birds of India. ஓம் பதிப்பகம்..

 கள இயல்புகள் 
கொண்டைத்தலை வாத்துகளுடன் சேர்ந்து காணப்படலாம்; முக்குளித்து உண்ணும் வழக்கம் உடையது.

ஒலி: பெண், க்ர்ர க்ர்ர... என்றவாறு கரகரப்பான உறுமலும் ஆண், வீப் வீப் ... என்றவாறான ஓசையும் எழுப்பும். இந்தியாவில் உள்ளபோது எந்தவிதமான ஒலியும் எழுப்புவதில்லைசாலிம் அலி, டில்லன் ரிப்ளீ (1968). Handbook of the Birds of India and Pakistan (Vol 1). பக். 182.

 பரவலும் வாழ்விடமும்   

 இனப்பெருக்கம் செய்யும் பகுதி 
மேற்கு ஐரோப்பாவிலிருந்து மத்திய ஆசியா (40–60° N) வழியாக தென் மத்திய சைபீரியா மற்றும் வடக்கு சீனா (120° Eவரை).

 வலசை போகும் பகுதிகள் 
குளிர்காலத்தில் இவை தென் திசையை நோக்கிச் செல்கின்றன; இவை வலசை போகும் பகுதிகள்: வடக்கு மற்றும் கிழக்கு ஆப்பிரிக்கா, பெரும்பாலும் வட இந்தியா, தெற்கு மற்றும் கிழக்கு ஆசியா. இந்தியாவிற்கு வலசை வரும் வாத்துகள் பெருமளவில் கசகஸ்தானின் வடக்கேயுள்ள ரஷ்யாபாலசந்திரன் மற்றும் பலர் (2018). Indian Bird Migration Atlas. பக். 52. BNHS, மங்கோலியா ஆகிய பகுதிகளுக்குத் திரும்புகின்றன.

 மேற்கோள்கள்  

பகுப்பு:தமிழ்நாட்டில் காணப்படும் பறவைகள்
பகுப்பு:ஐரோவாசியப் பறவைகள்